b'\n_START_ARTICLE_\nBlaise Compaor\xc3\xa9\n_START_SECTION_\nBiografija\n_START_PARAGRAPH_\nPrezidento \xc5\xbemona \xe2\x80\x93 \xc5\xa0antal Kampaor\xc4\x97 (pranc. Chantal Compaor\xc3\xa9), kuri yra buvusi aktyvi pagalbinink\xc4\x97 Afrikoje, padedanti kovoti \xc5\xbeemyno moterims ir vaikams prie\xc5\xa1 \xc5\xbdIV ir AIDS. Kompaor\xc4\x97 i\xc5\xa1pa\xc5\xbe\xc4\xafsta Romos katalik\xc5\xb3 tik\xc4\x97jim\xc4\x85._NEWLINE_Kampaor\xc4\x97 buvo ruo\xc5\xa1iamas kariu Kamer\xc5\xabne bei Maroke, v\xc4\x97liau tapo ministru Sankaros administracijoje.\n_START_SECTION_\n1987-\xc5\xb3j\xc5\xb3 \xc4\xafvykiai\n_START_PARAGRAPH_\nVisas galias Kompaor\xc4\x97 per\xc4\x97m\xc4\x97 1987 m. spalio 15 d., kai buvo nu\xc5\xbeudytas iki tol buv\xc4\x99s Prezidentas Sankara. Kompaor\xc4\x97 teisinosi, kad \xc5\xa1i \xc5\xbe\xc5\xabtis buvusi visi\xc5\xa1kai nety\xc4\x8din\xc4\x97, o \xc5\xa1iuo pasiteisinimu daug kas abejojo. Per\xc4\x97m\xc4\x99s prezidentavim\xc4\x85, Kompaor\xc4\x97 visi\xc5\xa1kai pertvark\xc4\x97 iki tol buvusi\xc4\x85 politik\xc4\x85 teigdamas, kad konkurento veiksmai buvo prie\xc5\xa1i\xc5\xa1ki Burkina Fasos tobul\xc4\x97jimui._NEWLINE_Netrukus po rinkim\xc5\xb3 Prezidentas eliminavo dar du revoliucijos jud\xc4\x97jimo lyderius \xe2\x80\x93 Henri Zongo ir Jean-Baptiste Boukary Lingani, kaltindamas juos vykdant prie\xc5\xa1r\xc4\x97\xc5\xbeiminius veiksmus._NEWLINE_Prezidentas Kompaor\xc4\x97 ir jo apsauga buvo apkaltinti ir \xc5\xbeurnalisto Norberto Zongo \xc5\xbe\xc5\xabtimi 1998 m. gruod\xc5\xbeio m\xc4\x97nes\xc4\xaf. Tai tik dar labiau padidino \xc5\xbeiniasklaidos persekiojimus \xc5\xa1alyje. \xc5\xa0io \xc5\xbeurnalisto \xc5\xbe\xc5\xabtis atskleid\xc4\x97 tik vien\xc4\x85 i\xc5\xa1 daugelio atvej\xc5\xb3, kai Prezidento galia buvo naudojama ne pagal paskirt\xc4\xaf.\n_START_SECTION_\n1991-\xc5\xb3j\xc5\xb3 rinkimai\n_START_PARAGRAPH_\n1991 m. Kompaor\xc4\x97 buvo i\xc5\xa1rinktas \xc5\xa1alies prezidentu. Tiesa, \xc5\xa1iuose rinkimuose atsisak\xc4\x97 dalyvauti opozicijos atstovai, taip protestuodami prie\xc5\xa1 iki tol buvusi\xc4\x85 prezidento veikl\xc4\x85. \xc5\xa0iuose rinkimuose i\xc5\xa1 viso dalyvavo tik 25\xc2\xa0% elektorato, o tai tik dar labiau paa\xc5\xa1trino diskusijas apie \xc5\xa1i\xc5\xb3 rinkim\xc5\xb3 teis\xc4\x97tum\xc4\x85._NEWLINE_1998 m. jis buvo perrinktas \xc5\xa1alies prezidentu._NEWLINE_2005 m. Komapor\xc4\x97 prane\xc5\xa1\xc4\x97, kad sutelks vis\xc4\x85 savo d\xc4\x97mes\xc4\xaf \xc4\xaf naujus \xc5\xa1alies prezidento rinkimus. Tai labai papiktino opozicij\xc4\x85, kuri citavo \xc5\xa1alies konstitucij\xc4\x85, kuri teigia, kad \xc5\xa1alies prezident\xc5\xb3 tas pats \xc5\xbemogus gali b\xc5\xabti tik du kartus i\xc5\xa1 eil\xc4\x97s. Tiesa, konstitucinis teismas prane\xc5\xa1\xc4\x97, jog kadangi konstitucija priimta tik 2000 m., tad Kompaor\xc4\x97 gali pretenduoti \xc4\xaf dar vien\xc4\x85 kadencij\xc4\x85.\n_START_SECTION_\n2005-\xc5\xb3j\xc5\xb3 rinkimai\n_START_PARAGRAPH_\n2005 m. lapkri\xc4\x8dio 13 d. \xc4\xafvykusiuose rinkimuose perrinktas prezidentas nugal\xc4\x97jo 12 konkurent\xc5\xb3 ir surink\xc4\x99s 80,35\xc2\xa0% bals\xc5\xb3 tapo \xc5\xa1alies prezidentu.'